OpenLLM-France/wikimedia huggingface dataset:
# Aldo van Eyck

Aldo van Eyck (Driebergen, 1918ko martxoak 16 – Loenen aan de Vecht, 1999ko urtarrilak 14) nederlandar arkitektoa izan zen, Herbehereetako estrukturalismoaren aitzindaria. .

## Biografia

Pieter Nicolaas van Eyck poeta eta filosofoaren semea zen. Britainia Handian igaro zuen haurtzaroa eta nerabezaroa, baina Hagan eta Zürichen egin zituen goi-mailako ikasketak 1935-1942 bitartean. Bigarren Mundu Gerraren ondoren, Amsterdameko Herri Lanetako Sailarentzat egin zuen lan. Zenbait bidaia egin zituen Afrikara, eta arrazionalismoari buruzko bere ikuspegi kritikoa areagotuz joan zen haietan.
X. Arkitektura Modernoko Nazioarteko Biltzarra, 1956an, arkitekto gazte erradikalek antolatu zuten, Van Eyck tartean, eta Team X izena hartu zuten. Hurrengo urteak izan zituen emankorrenak; bere proiektuek, bere testu eztabaidatuek eta irakaskuntzak 1970 ondoko urteetako arkitektoen erreferentzia-puntu nagusietako bat bihurtu zuten.
Bere arkitekturak lekua eta abagunea ezarri nahi zituen espazioaren eta denboraren lekuan, Herbehereetako tradizio neoplastikoarekin bat eginez. Hortik sortu zen Herbehereetako estrukturalismoa, ordena geometrikoa mugimenduaren eta erkidegoko bizitza aldakorraren zerbitzura jartzen duena. Arkitektura-molde horretako eredu nagusia Amsterdameko umezurztegia izan zen, 1960an amaitua. Maisulan horren ondoren, Pastoor van Ars elizaren proiektua egin zuen, Hagan, eta eskulturen pabiloia, Arnhemen. Hurrengo hamarraldian, Amsterdameko ama eta haurren egoitza eraikiarazi zuen, geometria konplexu eta kolore biziko eraikuntza. Baina bere karrerako obrarik nagusia Noordwijkeko Espazioaren Europar Agentziaren egoitza izan zen, 1980 ondoko urteetan egina.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/26 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q444571
* Multimedia: Aldo van Eyck / Q444571
# Aldosa

Aldosa aldehido taldea duen monosakaridoa da, C$_n$(H$_2$O)$_n$ formula duena. Aldosa sinpleena glizeraldehidoa da, 3 karbono besterik ez duena.
Aldosetan, aldehido taldea lehenengo karbonoan dago beti (karbonoak aldehido taldea duenetik behera zenbatu egiten dira)
Aldehido taldea dutenez, aldosak erreduktoreak dira, hots, hainbat substantziarekin kontaktua egiten dutenean oxidatu egiten dira.
Glukosa eta galaktosa, besteak beste, aldosak dira.
Aldosa guztiek karbono asimetriko bat dute gutxienez. Karbono asimetrikoa da bere lau balentziak erradikal desberdinez beteta dituena. Glizeraldehidoaren kasuan, adibidez, bigarren karbonoa da karbono asimetrikoa (ikus irudia). Karbono asimetrikoak dituzten molekulek aktibitate optikoa dute, eta isomero enantiomero deritzonak dira (isomero horiek bi forma dituzte: D eta L, OH taldea karbono asimetrikoan duen kokapenaren arabera -eskuin ala ezkerrean-).

## Sailkapena

| Karbono kopurua | Aldosak |
| Diosa (${\ce {C2H4O2}}$) | Glikolaldehidoa |
| Triosa (${\ce {C3H6O3}}$) | Glizeraldehidoa |
| Tetrosak (${\ce {C4H8O4}}$) | Eritrosa, Treosa |
| Pentosak (${\ce {C5H10O5}}$) | Arabinosa, Lixosa, Erribosa, Xilosa |
| Hexosak (${\ce {C6H12O6}}$) | Alosa, Altrosa, Glukosa, Gulosa, Manosa, Idosa, Galaktosa, Talosa |

## Kanpo estekak

* Datuak: Q409079
* Multimedia: Aldoses / Q409079
# Aldona Neneniene

Aldona Nenėnienė-Česaitytė (Česaitytė, 1949ko urriaren 13a - 1999ko apirilaren 3a) 1976ko Udako Olinpiar Jokoetan eta 1980ko Udako Olinpiar Jokoetan lehiatu zen sobietar eta lituaniar eskubaloi jokalari ohia da.
VSS Žalgirisen entrenatu zen Kaunasen eta SESBeko Ohorezko Kirol Maisu bihurtu zen 1976an.

## Kirol ibilbidea

1976ko Udako Olinpiar Jokoetan urrezko domina irabazi zuen talde sobietarrarekin. Partida bat jokatu eta bi gol sartu zituen. Lau urte beranduago, urrezko domina berriz irabazi zuen sobietar taldean parte hartu zuen. Partida bat jokatu zuen.

## Erreferentziak

* ↑ (Ingelesez) Aldona Nenėnienė. 2021-04-26 (Noiz kontsultatua: 2021-12-20).

## Kanpo estekak

* Datuak: Q4317114
# Aldonza Martinez Silvakoa

Aldonza Martinez Silvakoa (gaztelaniaz: Aldonza Martínez de Silva, portugesez: Aldonça Martins da Silva, ? - 1236 baino beranduago hil zen), Alfontso IX.a Leongoa erregearen maitalea, Martín Gómez de Silvaren, Silvako jaunaren, eta haren emazte Urraca Rodríguezen alaba izan zen, Rodrigo Fernández Toroñokoa alferez errealaren alaba zena.

## Biografia

Ziur aski, Leongo erresumara iritsi zen 1191ean, Teresa Portugalgoaren infantarekin batera, Alfontso IX.arekin ezkontzera zihoanean. Gertuko ahaideen artean Estefanía da Silva izeba eta Martín Fernández de Riba de Vizela osaba zituen, Antso infantearen (Portugalgo etorkizuneko Antso II.a erregea) haurtzainak. Esteban Soares de Silva Bragako artzapezpikuaren iloba ere bazen.
1214an Alfontso IX.a erregearen maitale bihurtu zen, 1218ra arte iraun zuena. Erregeak, seguru asko, Aldonzaren eta Diego Froilazen arteko ezkontza babestu zuen, eta hainbat ondasun eman zizkion bikoteari Pesquera eta Villamarínen. Geroago, Fernando III.a erregeak propietate horiek erreklamatu zituen 1230ean, baina, ikerketa baten ondoren, baieztatu egin zen bere aitak, Alfontso IX.ak, eman zizkiela propietate horiek, eta erregeak itzuli eta berretsi egin zizkion 1232ko ekainaren 16an Didaco Frolas uel uxori uestre Aldoncie Martini-ri.
Ez dakigu noiz hil zen, baina 1236tik aurrera agertu zen Carracedoko Santa Maria monasterioko dokumentazioan Fernando Iohannis semearekin eta Diego Froilazekin izan zituenak, senarragandik jasotako Narayolaren herentzia saltzen. Dokumentua berresten du, erregearekin izandako semea, Rodericus Alfonsi, filius boni regis Alfonsi.

## Genealogia

Zuhaitz genealogikoa :
Rodrigo Alfonso de León
Aldonza Rodríguez de León
Fernando Perez Ponce de Leão
Gomes Pais da Silva
Martim Gomes da Silva
Aldonza Martinez Silvakoa
Aldonza Alfonso de León
Pedro Pérez Ponce de León
Urraca Rodrigues
Ruy Pérez Ponce de León
Arias Dias de Asturias, Señor de Valderabano
Maria Arias de Asturias :

## Erreferentziak

* ↑ Acha, Jaime de Salazar. (1989). «Los descendientes del conde Ero Fernández, fundador del monasterio de Santa María de Ferreira de Pallares» El Museo de Pontevedra (43): 67–86. ISSN 0210-7791. (Noiz kontsultatua: 2022-01-04).
* 1 2 3 4 Seminário Medieval de Literatura, Pensamento e Sociedade. (dezembro de 2011). Seminário medieval : 2009-2011. ISBN 978-989-8459-14-5. PMC 922954073. (Noiz kontsultatua: 2022-01-04).
* ↑ Cartulario de Santa María de Carracedo. Instituto de Estudios Bercianos 1997- ISBN 84-88635-07-9. PMC 49773525. (Noiz kontsultatua: 2022-01-04).

## Kanpo estekak

* Datuak: Q5664519
# Aldora (Georgia)

Aldora Georgiako estatuko herri bat da. Lamar konderrian kokatua dago. 2010ean 103 biztanle zituen, 0,63 kilometro koadrotan banatuta.

## Ikus, gainera

* Lamar konderria

## Kanpo estekak

* Datuak: Q2393570
# Alto del Carmen

Alto del Carmen Txileko iparraldeko komuna eta hiri bat da, Atacama eskualdeko Huasco probintzian kokatuta. 2002ko erroldan, 4.840 biztanle zituen.

## Kanpo estekak

* (Gaztelaniaz) Alto del Carmeneko udalaren webgunea.
* Datuak: Q2215
* Multimedia: Alto del Carmen / Q2215
# Alto del Corral

Alto del Corral edo Estuñaga, Araba probintzian topa dezakegun euskal mendia da.
Alto del Corral mendia, 842 altuera duen eta Araba probintzian topatzen den mendi bat da.
Mendi hontara ondorengo igoera puntuetatik igo daiteke: Abezia, Izarra, Untzaga.

## Erreferentziak

* ↑ Euskal Herriko Mendien Katalogoa 2007ko otsaila, 2009ko apirila, Euskal Mendizale Federazioa. Katalogo horretako toponimoek Euskaltzaindiaren Onomastika Batzordearen oniritzia dute. (EODA) del Corral Alto del Corral (Mendikat)

## Kanpo estekak

* Alto del Corral / Estuñaga, http://www.euskal-herria.org/.
# Altofonte

Altofonte Italiako udalerri bat da. Palermoko probintzian kokatuta dago, Sizilia eskualdean. 9.848 biztanle ditu, 35,44 kilometro koadroko azaleran banatuta.

## Mugakideak

Altofontek honako udalerri hauekin egiten du muga:
Belmonte Mezzagno Monreale Piana degli Albanesi San Giuseppe Jato Palermo Santa Cristina Gela

## Kanpo estekak

* Datuak: Q443740
* Multimedia: Altofonte / Q443740
# Alto de las Bordas Viejas

Alto de las Bordas Viejas deritzona, Nafarroako mendi bat da, Andiako mendilerroan dagoena. Hiru tontortxoz osatuta dago: Iparraldekoa, hiruretatik garaiena, 1265 metrorekin, erdialdean beste bat, askorik nabarmentzen ez dena, 1259 metroko garaieran dagoena eta beste bat hegoaldean, 1262 metrokoa. Tradizionalki, orain Alto de las Bordas Viejas deritzona, Trekua deitu izan da, hura, dagokion toponimoa delarik. Trekua lepo bat da, muinoaren hegomendebaldean dagoena.

## Abiapuntuak

Ibilbide labur bat Goñitik abiatzen da, Goñibar haranari izena ematen diona, ospetsua euskal folklorean Teodosio Goñikoa jauna bertakoa zelako. Mendiko herrixka honetara Irurtzunetik heltzen da, Ollarango harana eta Artetako mendatetik. Goñitik, San Migelen ermitaranzko bidea hartzen da. Toki honetan bidea uzten da pagadian sartzeko, pixkana-pixkana, galtzen doan bidezidor batek zeharkatzen duena. Bastagillerena eta Obiarena bordetatik gertu irtetzen da, nondik Goñiko Altuetako muinora igotzen den. Basoa atzean utziz, aurreko tontorrak igarotzen dira, tontor nagusira igotzeko
Lizarragako mendatetik, ibilbidea luzea da, baina, goitierari dagokionez, oso erosoa. Sarasa lautada igarotzen da, Usabide, Eskalaborro eta Peña Blanca haitzen gainean, Bordas Viejas de Atazabaleko muino zabalaren aurrean kokatzeko. Toki honetan interesgarria da eskumatarantz desbideratzea, Trekua lepora iritsi, eta bertan dagoen trikuharria ikusteko, oso gertu Trekuaren benetako tontorra geratzen delarik. Ezkerretik, hegoaldeko tontorrera iristen da, eta, erdialdeko tontorretatik igaroz, tontor nagusira iristen da.

## Kanpo estekak

* Datuak: Q12253242
# Alto de los Bojes

Alto de los Bojes Nafarroa Garaian den mendi bat da.
837 metroko garaiera dauka.

## Erreferentziak

* ↑ Euskal Herriko Mendien Katalogoa 2007ko otsaila, 2009ko apirila, Euskal Mendizale Federazioa. Katalogo horretako toponimoek Euskaltzaindiaren Onomastika Batzordearen oniritzia dute. (EODA) de los Bojes Alto de los Bojes (Mendikat)
* ↑ Gailurraren izena: Bojes, Alto de los. (Mendikat webgunean)

## Ikus, gainera

* Euskal Herriko mendiak
* Nafarroako mendien zerrenda

## Kanpo estekak

* luberri.net webgunean
* Datuak: Q56651526
# Alto udalerria, Lee konderria (Illinois)

Alto udalerria Ameriketako Estatu Batuetako Illinois estatuko udalerri bat da, Lee konderrian. Azken zentsuaren arabera 510 biztanle zituen, 34.94 milia karratu (90.5 km$^2$) eremuan.

## Ekonomia

2020ko zentsuaren arabera, Alto udalerrian 245 etxebizitza zeuden. Per capita diru-sarrerak 32.895 estatubatuar dolar ziren.

## Kanpo estekak

* Datuak: Q2883422
# Alto del Arenal geltokia

Alto del Arenal geltokia, Madrilgo metroaren geltoki bat da, Espainiako Madril hiriburuko Puente de Vallecas barrutian.
1994ko apirilaren 7an inauguratu zen.
* Datuak: Q2479465
* Multimedia: Estación de Alto del Arenal / Q2479465
# Alto do Rodrigues

Alto do Rodrigues Brasilgo udalerri bat da, Rio Grande do Norte estatuan kokatua. 12.484 biztanle ditu 191,334 km²ko eremuan.

## Ikus, gainera

* Rio Grande do Norte

## Kanpo estekak

* Datuak: Q1787554
* Multimedia: Alto do Rodrigues / Q1787554
# Archibald Wavell

Archibald Percival Wavell, 1. Wavell kondea (Colchester, Essex, Ingalaterra, 1883ko maiatzaren 5a - Londres, Ingalaterra, 1950eko maiatzaren 24a) ingeles mariskala izan zen.

## Biografia

Boerren gerran eta Lehen Mundu Gerran borrokatu ondoren, Palestinako Kanpainan egin zen ezagun (1918). 1939. urtean Ekialde Hurbileko armadetako jeneral nagusia zen, eta Libian eta Etiopian italiar armaden aurka borrokatu zen. 1941. urtean Egiptoko mugetatik egotzi zituen italiarrak eta, ondoren, Tubruk, Bardia eta Bengazi konkistatu zituen.
Japoniarrek Pearl Harbor eraso ondoren Asiako hego-ekialdeko aliatuen armadetako buruzagi izendatu zuten, eta japoniarrei aurre egin zien Malaysian eta Birmanian. 1943. urtean mariskal egin zuten, eta 1943-1947. urteetan Indiako erregeorde izan zen.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q315540
* Multimedia: Archibald Wavell / Q315540
# Archie Hahn

Charles Archibald "Archie" Hahn (Dogdeville, Wisconsin, 1880ko irailaren 14a - Charlottesville, Virginia, 1955eko urtarrilaren 21a), estatubatuar atleta izan zen, XX. mendeko lehen hogei urteetako abiadura korrikalari hoberenetakotzat hartua. Milwaukeeko meteoritoa bezala ezaguna zen.
Michigango Unibertsitearentzat korrika eginez, 1903an estatubatuar eta kanadar txapelketak irabazi zituen, eta, beraz, hurrengo urtean San Luisen ospatuko ziren Olinpiar Jokoetan irabazteko faboritoetakotzat hartua izan zen.
Lehen postuan korritu zuen 60 metrotakoa, proba hau irabaziz. Arrakasta honen ondorioz, 100 eta 200 metroko probetan ere izena eman zuen, bietan ere urrea lortuz.
Handik bi urtera, 1906ko tartekatutako Olinpiar Jokoetan, Atenasen ospatuak, beste garaipen bat lortu zuen 100 metroko proban, bakarrik Carl Lewisek errepikatu zuen balentria, 1988an, Ben Johnson, antidopin kontrol batean positiboa emanda, kanporatua izan ondoren.
Bere kirol-karreraren ondoren, Archie Hahn entrenatzailea izan zen eta How to sprint izeneko liburua ere idatzi zuen.
* Datuak: Q313195
* Multimedia: Archie Hahn / Q313195
# Archicnephasia

Archicnephasia Tortricidae familiako sits genero bat da. Bere espezie tipoa Archicnephasia hartigi da.

## Espezieak

| Espeziea | Irudia | Egoera |
| Archicnephasia hartigi | | daturik gabe |

## Kanpo estekak

* Datuak: Q4786566
* Espezieak: Archicnephasia
# Archie (Missouri)

Archie Missourieko hiri bat da. Cass konderrian kokatua dago. 2010ean 1.170 biztanle zituen, 2,99 kilometro koadrotan banatuta.

## Ikus, gainera

* Cass konderria

## Kanpo estekak

* Datuak: Q965391
# Archie Moore

Archibald Lee Wright, Archie Moore izenaz ezaguna, (Benoit, 1916ko abenduaren 13a — San Diego, 1998ko abenduaren 9a) estatubatuar boxeolaria izan zen. Oro har, 131 K.O.rekin irabazitako borroken errekorraren jabe izateaz ezagutzen dute.
Bere ibilbide luzean pisu erdiastuneko txapeldun eztabaidaezina izan zen eta horri esker boxeoko hiru izarren kontra borrokatu zuen boxeolari bakar bilakatu zen: pisu astuneko munduko txapeldunak izan ziren Rocky Marciano (1952-1956), Floyd Patterson (1956-1962) eta Muhammad Ali (hiru aldiz pisu astuneko txapeldun lineala).

## Erreferentziak

* ↑ (Ingelesez) «Cassius Clay knocks out Archie Moore» Los Angeles Times.

## Kanpo estekak

* Datuak: Q470731
* Multimedia: Archie Moore / Q470731
# Archibald Primrose (Roseberyko V. kondea)

Archibald Philip Primrose, Roseberyko V. kondea eta Midlothiango 1. kondea (Mayfair, Middlesex, 1847ko maiatzaren 7a - Epsom, Surrey, 1929ko maiatzaren 21a) britainiar politikaria izan zen. 1894tik 1895era Erresuma Batuko lehen ministroa izan zen.
Eton Collegen eta Oxfordeko Unibertsitatean ikasi zuen. Ikasketak utzi zituen zaldi bat erosi zuela jakin zutenean. Ikasleek debekatuta zuten zaldiak edukitzea.
Alderdi Liberaleko kidea izan zen. 1868an Lorden Ganberan sartu zen aita hil ondoren. William Ewart Gladstoneren gobernuko atzerri arazoetako idazkaria izan zen. 1894an Gladstone erretiratu ondoren, lehen ministro izendatu zuten. 1895ean dimisioa eman zuen, Parlamentuan bozketa bat galdu ondoren.
* Datuak: Q244620
* Multimedia: Archibald Primrose, 5th Earl of Rosebery / Q244620
# Archie Cochrane

Archie Cochrane (Galashiels, Scottish Borders, 1909ko urtarrilaren 12a -1988ko ekainaren 18a) mediku eskoziarra izan zen.
Londonen lizentziatu ondoren 1938an Cardiffen (Gales) hasi zen lanean bereziki meatzariak eta lanbide horrekin lotutako gaixotasunak aztertuz. Halaber, Espainiako Gerra Zibilean eta Bigarren Mundu Gerran ibili izan zen mediku moduan.
1971an "Effectiveness and Efficiency: Random Reflections of Health Services" lana argitaratu zuen, eragin handia izan zuena eta Cochrane Library liburutegia eta Ebidentzian Oinarritutako Medikuntza delako korrontea sortzeko abiapuntua izan zena.

## Ikus, gainera

* Medikuntzaren historiaren kronologia

## Kanpo loturak

* (Ingelesez)Cochrane Library
* Datuak: Q562457
# Archie Shepp

Archie Shepp (Fort Lauderdale, Florida, 1937ko maiatzaren 24a) estatubatuar saxofoi-jotzailea eta musikagilea da. Cecil Taylorrekin grabatu zituen diskoak, eta 1963an lehenengo boskotea osatu zuen John Tchicai eta Don Cherryrekin batera. Ondoren, 1964an, Jazz Composers Guild taldearen sorreran parte hartu zuen. Free jazzeko artista ospetsu eta ezagunenetako bat bihurtu zen berehala. 1975etik aurrera, Amhersteko (Massachusetts) Unibertsitateko musika-irakasle aritu zen. Abangoardiako musikagilea izan zen, beltzen borroka politikoak musikaren bidez adierazi nahi zituena, baina, aldi berean, tradizioa asko zaindu zuena. Batetik, Duke Ellington, Charles Mingus eta Charlie Parkerren erreferentziak, eta, bestetik, blues klasikoa, espirituala eta rhythm and bluesaren aztarnak biltzen ditu Sheppen lanak.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Datuak: Q200791
* Multimedia: Archie Shepp / Q200791
# Archidona

Archidona Málagako udalerria da, Comarca de Antequera eskualdean dagoena.
2008ko urtarrilaren 1eko erroldaren arabera 8.858 biztanle zituen.

## Ikus, gainera

* Málagako udalerrien zerrenda

## Kanpo estekak

* (Gaztelaniaz) Udalaren webgunea.
* Datuak: Q920126
* Multimedia: Archidona, Spain / Q920126
# Archiestown

Archiestown, Eskoziako gaeleraz: Baile an Tuim, Eskoziako herri txiki bat da, Moray eremu administratiboan.

## Kanpo estekak

* Datuak: Q2860166
* Multimedia: Archiestown / Q2860166
# Arion vulgaris

Arion vulgaris edo bare arrunta (oker, Arion lusitanicus) lur-lehorreko bare bat da, airea arnasten duen gastropodo molusku bat. Hermafroditak dira eta 400 arrautza arte errun ditzakete uda bakar batean. Arrautzek 4-5 aste bitarte behar dituzte kumea ateratzeko.
Oso inbasiboak dira, ez soilik gizakiak sartu dituen guneetan, baita berezkoak diren lekuetan ere. Jatorria ez dago argi, Iberiar penintsularen iparraldean, Frantziako mendebaldean edo Ingalaterrako hegoaldean proposatu da, baita Erdialdeko Europa ere. Gizakiak, bereziki landareen salerosketaren ondorioz, munduko leku askotan sartu du.

## Erreferentziak

* ↑ (Ingelesez) «Arion vulgaris Moquin-Tandon, 1855» www.gbif.org (Noiz kontsultatua: 2021-06-07).
* ↑ (Ingelesez) Pfenninger, Markus; Weigand, Alexander; Bálint, Miklós; Klussmann‐Kolb, Annette. (2014-06). «Misperceived invasion: the L usitanian slug ( A rion lusitanicus auct. non‐ M abille or A rion vulgaris Moquin‐Tandon 1855) is native to C entral E urope» Evolutionary Applications 7 (6): 702–713. doi:10.1111/eva.12177. ISSN 1752-4571. PMID 25067951. PMC PMC4105919. (Noiz kontsultatua: 2021-06-07).
* ↑ Zając, Kamila S.; Gaweł, Maria; Filipiak, Anna; Kramarz, Paulina. (2017-06-08). «Arion vulgaris Moquin-Tandon, 1855 – the aetiology of an invasive species» Folia Malacologica 25 (2): 81–93. doi:10.12657/folmal.025.008. (Noiz kontsultatua: 2021-06-07).

## Kanpo estekak

* Datuak: Q932364
* Multimedia: Arion vulgaris / Q932364
* Espezieak: Arion vulgaris
# Arion

Arion Arionidae familiako lur-lehorreko bareen genero bat da. Palearktikoan bizi diren genero honetako kide gehienak Iberiar penintsulan bizi dira. Baretzar beltza genero honen parte da.

## Espezieak

* Arion ater – baretzar beltza
* Arion circumscriptus
* Arion distinctus Mabille, 1868
* Arion fasciatus
* Arion flagellus
* Arion fuscus
* Arion hortensis Férussac, 1819
* Arion intermedius Normand, 1852 (syn. Arion alpinus Pollonera, 1887)
* Arion lusitanicus
* Arion obesoductus (syn. Arion alpinus auctt. non Pollonera, 1887)
* Arion occultus
* Arion owenii
* Arion rufus
* Arion silvaticus
* Arion simrothi
* Arion subfuscus
* Arion transsylvanus Simroth, 1885
* Arion vulgaris (syn. Arion lusitanicus auct. non Mabille) – bare arrunta

## Erreferentziak

* 1 2 Manganelli, G., et al. (2010). The status of Arion alpinus Pollonera 1887, and re-description of Arion obesoductus Reischütz 1973 (Gastropoda, Arionidae). Journal of Conchology 40, 269-76.
* ↑ (Ingelesez) Jordaens, Kurt; Pinceel, Jan; Van Houtte, Natalie; Breugelmans, Karin; Backeljau, Thierry. (2010-03-24). «Arion transsylvanus (Mollusca, Pulmonata, Arionidae): rediscovery of a cryptic species: A cryptic terrestrial slug species» Zoologica Scripta 39 (4): 343–362. doi:10.1111/j.1463-6409.2010.00425.x. (Noiz kontsultatua: 2021-06-07).

## Kanpo estekak

* Datuak: Q83625
* Multimedia: Arion / Q83625
* Espezieak: Arion
# Arion (Iowa)

Arion Iowako hiri bat da. Crawford konderrian kokatua dago. 2010ean 108 biztanle zituen, 1,23 kilometro koadrotan banatuta.

## Ikus, gainera

* Crawford konderria

## Kanpo estekak

* Datuak: Q1913646
* Multimedia: Arion, Iowa / Q1913646
# Apodaca (udalerria)

Apodaca Mexikoko udalerri bat da. Nuevo León estatuan kokatua dago. 2010ean 523.370 biztanle zituen 238,03 km²ko azaleran. Herriburua [[Ciudad Apodaca (Apodaca)|Ciudad Apodaca]] da.

## Erreferentziak

* ↑ Superficie continental. Mexiko: Instituto Nacional de Estadística y Geografía.
* ↑ Población total. Mexiko: Instituto Nacional de Estadística y Geografía.

## Kanpo estekak

* Datuak: Q1782406
* Multimedia: Apodaca, Nuevo León / Q1782406